
ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ SLAVIKŲ SENIŪNIJOJE, SLAVIKŲ KAIME, PASIENIEČIŲ G. 2, PERDAVIMO LAIKINAI NEATLYGINTINAI VALDYTI IR NAUDOTIS ŠAKIŲ PIRMINĖS ASMENS SVEIKATOS PRIEŽIŪROS CENTRUI

2012 m. birželio 28 d. Nr. T-269
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 str. 1 d. 1 p., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į viešosios įstaigos „Šakių pirminės asmens sveikatos priežiūros centras“ 2012 m. birželio 27 d. prašymą Nr. S-166 , nusprendžia:

1.
Perduoti viešajai įstaigai „Šakių pirminės asmens sveikatos priežiūros centras“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 27,79 kv. m ploto negyvenamąsias patalpas, esančias Slavikų seniūnijoje, Slavikų kaime, Pasieniečių g. 2 (Nekilnojamojo daikto kadastrinių matavimų byloje Nr. 84/8312 unikalus pastato Nr. 8498-3009-8017, pastatas pažymėtas šifru 1B1/p, patalpų indeksai – 2-1, 2-2, 2-3, 2-4, 2-5), Slavikų medicinos punkto veiklai vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

